আলিক ব্যানারম্যান
আলেকজান্ডার (আলিক বা আলেক) চালমার্স ব্যানারম্যান (ইংরেজি: Alec Bannerman; জন্ম: ২১ মার্চ, ১৮৫৪ - মৃত্যু: ১৯ সেপ্টেম্বর, ১৯২৪) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৭৯ থেকে ১৮৯৩ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলসের প্রতিনিধিত্ব করতেন। দলে ‘লিটল আলেক’ ডাকনামে পরিচিত আলিক ব্যানারম্যান মূলতঃ ডানহাতি ব্যাটসম্যান হিসেবে দায়িত্ব পালন করতেন।